عبدالصمد خان اچکزئی

عبد الصمد خان اچکزئی (پیدائش :7 جولائی 1907ء گلستان، بلوچستان) ایک معروف قبائلی شخصیت، سیاسی راہنما ،ادیب اور انسانی حقوق کے کارکن تھے۔ عبد الصمد خان موجودہ چیئرمین پختونخوا ملی پارٹی محمود خان اچکزئی کے والد تھے۔ ان کا تعلق پاکستانی صوبہ بلوچستان کے ایک پسماندہ علاقے گلستان سے تھا۔ عبد الصمد خان نے ابتدائی تعلیم گلستان میں حاصل کی اور اسکول کی تعلیم کے ساتھ ساتھ پشتو، عربی، فارسی زبانوں کی تعلیم حاصل کی اور فقہ، احادیث اور تفصیل کا مطالعہ کیا۔

 عملی زندگی 
برطانوی راج کیخلاف متحدہ ہندوستان کی آزادی کے لیے جدوجہد کی اور تقریباََ 25 سال سے زیادہ عرصے تک عبد الصمد کو انگریزوں نے جیل میں رکھا۔ بعد میں پاکستان بننے کے بعد ایوب خان کی مارشل لا کے خلاف احتجاج کرنے پر انھیں جیل بھیجا گیا۔ قریب اپنی زندگی میں انھوں کُل 35 سال جیل کاٹی۔

عبد الصمد خان اچکزئی کو پشاور، مچھ، ہری پور، لاہور کا شاہی قلعہ منٹگمری مالٹا اور جزائر انڈیمان کے جیلوں میں بھی رکھا گیا تھا۔ اپریل 1930ء کو پشاور میں انگریز سرکار اور پشتون آزادی پسندوں کی درمیان جھڑپ ہوئی جس نے ایک بڑے تنازعے کی شکل اختیار کی اور صوبہ خیبر پختونخوا میں مردان، ٹکر، بنوں، ہاتھی خیل، کوہاٹ، پڑانگ، سپن تنگی اور کئی دیگر مقامات پر بڑی تعداد میں لوگ مارے گئے۔ یہ لڑائی’’ہندوستان چھوڑدو‘‘ تحریک کا حصہ تھی۔

 ادبی خدمات 
 ترجمے 
 آزادی کا اُفق: کتاب Future of Freedom کا مکمل اردو ترجمہ
 ترجمان القرآن - ابو الکلام آزاد کی کتاب کا پشتو ترجمہ ہے جو عبد الصمد خان نے جیل میں لکھا۔
 کیمائے سعادت- امام غزالی کی کتاب کا پشتو ترجمہ
 سیرت النبی ﷺ-مولانا شبلی نعمانی کی کتاب کا ترجمہ
 دیگر 
 زما ژوند (اردو معنی:میری زندگی)- عبد الصمد خان نے اپنی زندگی میں درپیش حالات و واقعات پر لکھا۔
 صمد اللغات- پشتو لغت جو انھوں نے کوئٹہ جیل میں لکھی

 مزید دیکھیے 
 محمود خان اچکزئی

زمرہ:1907ء کی پیدائشیں
زمرہ:1973ء کی وفیات
زمرہ:اچکزئی خاندان
زمرہ:ارکان بلوچستان صوبائی اسمبلی
زمرہ:بھارتی قوم پرست
زمرہ:پاکستانی سیاست دان
زمرہ:پشتونخوا ملی عوامی پارٹی کے سیاست دان
زمرہ:پشتون شخصیات
زمرہ:پشتون قوم پرست
زمرہ:کوئٹہ کی شخصیات
زمرہ:آزادی ہند کے فعالیت پسند
زمرہ:ویکی ڈیٹا سے مختلف مختصر وضاحت
زمرہ:کوئٹہ میں وفات پانے والی شخصیات